CELEX: C2004/300/101
Language: el
Date: 2004-12-04 00:00:00
Title: Υπόθεση Τ-415/04: Προσφυγή των Vittoria Tebardi κ.λπ. κατά της Επιτροπής των Ευρωπαϊκών Κοινοτήτων που ασκήθηκε στις 6 Οκτωβρίου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/52
            
         Προσφυγή των Vittoria Tebardi κ.λπ. κατά της Επιτροπής των Ευρωπαϊκών Κοινοτήτων που ασκήθηκε στις 6 Οκτωβρίου 2004
   (Υπόθεση Τ-415/04)
   (2004/C 300/101)
   Γλώσσα διαδικασίας: η γαλλική
   H Vittoria Tebardi, κάτοικος Tervuren (Βέλγιο), o Vicente Tejero Gazo, κάτοικος Sterrebeek (Βέλγιο), ο Victor González Martínez, κάτοικος Βρυξελλών και ο Alessandro Giovannetti, κάτοικος Ernster (Λουξεμβούργο), εκπροσωπούμενοι από τους Gilles Bounéou και Frédéric Frabetti, avocats, με τόπο επιδόσεων στο Λουξεμβούργο, άσκησαν στις 6 Οκτωβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει τον πίνακα των προαχθέντων υπαλλήλων κατά την περίοδο προαγωγών 2003, διότι ο εν λόγω πίνακας δεν περιλαμβάνει τα ονόματα των προσφευγόντων, και, παρεμπιπτόντως, τις προπαρασκευαστικές πράξεις της εν λόγω αποφάσεως·
               επικουρικώς,
            
         
               —
            
            
               να ακυρώσει την απονομή βαθμών για την προαγωγή ιδίως κατά την περίοδο προαγωγών 2003, κατόπιν των συστάσεων των επιτροπών προαγωγών,
            
         
               —
            
            
               να αποφανθεί επί των δικαστικών εξόδων και να καταδικάσει την Επιτροπή στην καταβολή τους.
            
         Λόγοι προσφυγής και κύρια επιχειρήματα:
   Οι προσφεύγοντες της παρούσας υποθέσεως βάλλουν κατά της αρνήσεως της ΑΔΑ να τους προαγάγει σε βαθμό κατά την περίοδο προαγωγών 2003.
   Προς στήριξη της προσφυγής τους, επικαλούνται:
   
               —
            
            
               παράβαση του άρθρου 45 του ΚΥΚ και των γενικών εκτελεστικών διατάξεών του·
            
         
               —
            
            
               παράβαση του διοικητικού οδηγού «εκτίμηση και προαγωγή των υπαλλήλων»·
            
         
               —
            
            
               παραβίαση των αρχών της απαγορεύσεως των διακρίσεων και της απαγορεύσεως αυθαίρετης συμπεριφοράς, καθώς και παράβαση της υποχρεώσεως αιτιολογίας των πράξεων·
            
         
               —
            
            
               παραβίαση της αρχής προστασίας της δικαιολογημένης εμπιστοσύνης·
            
         
               —
            
            
               παράβαση του καθήκοντος αρωγής.